
Организаторката на клуб Мизия разказа за „Вяра”

Винаги е приятно, когато човек разговаря с Галина Тончева, организатор в клуб Мизия на ул. Руй 2. Този извод се налага, тъй като дейността в клуба е на завидно ниво и това улеснява нещата. Различните секции, на спортисти, поети, танцьори активно работят. На 16 април 2013 спортен клуб "Кайлъка" с ръководител Цветанка Енчева отпразнува рождени дни на членовете си за първото тримесечие. Тази година честването на големия православен празник Великден съвпадаше с много други от календара, поради това ръководството на клуба реши на 22 април да се отбележат едновременно Лазарица, Цветница и Великден. На гости на клуба дойдоха децата от ЦДГ "Яница" в ЖК Дружба, облечени в традиционни носии. Те представиха обичаят лазаруване, като пяха и танцуваха традиционни за празника песни. Ръководството им поднесе пакетчета с лакомства, балони и др. Галя Тончева бе подготвила информация за традициите, вярванията и празнуването им, поднесена по-изключително интересен начин и с подробности. Почерпка имаше и за членовете от клуба дошли да отпразнуват големите християнски празници. Средствата бяха от членския внос. Имаше и много танци , веселие, а разиграната томбола с дребни награди повиши градуса до ниво на очаквания, шеги и задоволство. . Глобализацията, информационният поток, динамичността, всичко това кара младите хора в един забързан ритъм, което понякога ги дистанцира от по-възрастното поколение. То започва, донякъде, да се чувства изолирано. Именно това се стреми да преодолее проектът на младите хора от гимназия "Интелект" Плевен на тема "Връзка между поколенията". Идеята му и изпълнението са много оригинални. Сутринта на 29 април те посрещнаха организаторката на клуба с пита и мед, като пожелаха много здраве, успехи за нея и всички членове, повече от които на достойна възраст. Тези възрастни участници в мероприятието дадоха съвети, разказаха за своя житейски опит. След това всички се почерпиха с питата, сладки, торта и козунаци, донесени от младите хора, закупени по проекта. Имаше и много танци и веселие, танцуваха гамгам стайл, под ръководството на танцовата секция. Успешното реализиране на проекта и класиране на призово място, ще донесе награда на учениците, екскурзия. Два дни по-рано, на 27 април, клубът бе домакин на здравното изложение "Профилактиката по-добра от лечението". Организатор на това изложение е фондация "Грижа за здравето'". Това е поредица от посещения в различни клубове, организации и др.  Координаторът за плевенската област д-р Трифон Трифонов изнесе доклад на тема "Инфарктите и инсултите, главни причинители на проблемите в съвремието. Група от двадесет и пет лекари формираха в клуба отделни места за консултации, като всеки можа да обходи желания от него медик според своите здравни проблеми. Бе проведено измерване на ръст, тегло, кръвно налягане, кръвна захар, холестерол и триглицериди, дихателен обем и редица други. Поради това, че денят бе събота, мероприятието посетиха малко хора. Също с такава здравна насоченост е и презентацията на два прибора за фотонен масаж на фирма "Цептер", която бе на 14 май. В разиграната томбола участници спечелиха по пет масажа с тези прибори в централата на фирмата. При всяко представяне дейността на клуба отделяме значимо внимание на двата спортни клуба, "Кайлъка" и "Пролет. Разбира се има защо. Госпожа Юлия Тодорова от "Кайлъка", след призово представяне в Плевен участва в републиканския турнир по петанка в София. Там тя спечели сребърен медал в своята възрастова група. Участниците биват разделени в категории от 60 до 65 години, от 65 до 70 години и над 70. Това и отличие гарантираше нейното участие в третите Световни спортни игри, проведени във Варна на 3 юни, където тя стана четвърта в своята дисциплина. Този и успех е продължение от успехите и през миналата 2012 година. Участията на спортистите не спират дотук. По покана на спортен клуб "Нове" на 5 юни "Кайлъка" гостуваха в гр. Свищов. Там отбелязаха, изигравайки съчетанията си, заедно със своите приятели от дунавския град тяхна годишнина от създаването. Община Плевен проведе кастинг в читалище „Съгласие". Под ръководството и оценките на Таня Митранова и Венко Николов, отдел "Спорт", спортните клубове  "Кайлъка" и "Пролет" бяха определени да представляват общината на Зонален преглед. Той бе проведен на 15 и 16 юни в гр. Разград, където нашите спортисти представиха своите композиции. Прегледът нямаше състезателен характер. Кастингът протече между шест отбора от града ни. Спортистите на клуб Мизия участваха и като подгряващи на две събития, втори Преглед на патриотичната песен и на Еньовден, за които събития ще кажем по нататък.

На 20 май имаше и презентация на дентални продукти, лепила за зъбни протези, почистващи таблетки и разтворими витамини. На  присъстващите на лекцията бе дадена и по чаша с разтворен във вода от този витамин, както и мостри от презентираните продукти и почерпка със сладки. Натоварената програма от събития продължи още на другия ден с двудневната екскурзия, 21 и 22 май до Рилски манастир, Сандански, Рупите-Петрич и Мелник. Не е необходимо да споменаваме поотделно за всички, понеже това са много популярни за българина места. През цялото време на пътуването, участниците бяха 53, организаторката Галя подробно разказваше за забележителностите по пътя. Особено интересно бе на Рупите, където къщичката на Ванга сега е превърната в музей с експозиция и видео представяне на самата нея. През този период се проведе и еднодневна екскурзия до скалните манастири с. Иваново, Русенско, Червен и Басарбовския манастир. Въпреки проливния дъжд, който валеше на моменти, настроението на четиридесетте участници бе на доста високо ниво. Имаше и тържествено хапване с много шеги и закачки.

Група "Планински звуци" с ръководител Живка Петрова спечели втора награда за изпълнение от вокална група на втори Преглед на патриотичната песен, 1 юни 2013 г. Стана традиция, от доста години, членове на клуб Мизия да организират по тяхна инициатива отбелязването и на Еньовден, 24 юни. От предния ден жените берат билки, които в деня сплитат на голям венец. Те наричат всяка от тях за здраве, за изцерение на болежки. Този ден всеки минава под венеца за здраве. Събитието се провежда винаги в началото на парк "Кайлъка". Поставени табла разказват за ползата на билките. Информация за смисъла и значението на този ден изнесе Галя Тончева, а Рашко Колев като най-стария билкар разясняваше подробно. Те двамата дадоха и интервю за двата плевенски ежедневника "Посредник" и "Посоки". След демонстрация на спортните групи всички се отправиха на разходка в парка. Имаше хора, които поседнаха на кафе в Летния театър. Собственика Георги Петров винаги се е отнасял отзивчиво към възрастните хора, затова те го предпочитат.

Група "Поетично слово" остана вярна на себе си. Имаше сериозни литературни сбирки на нейните членове, а трима издадоха и презентираха новите си стихосбирки. Това са Мая Николова и "Хумор и сатира", Ваня Александрова и "Поклон" и Първолета Петрова с "Животопис".

инж. Р. Петков, организатор клуб
ДОСТОЙНО ПРЕДСТАВЯНЕ
На 22 юни 2013 г. на вр. “Св. Неделя, границата на общините Неделино и Златоград, се проведе Третия национален фестивал “С песен в Родопите”. Фестивалът е с конкурсен характер и в него се състезават хора със специфични възможности. Мотото на проявата е “Ние сме различни, но не безразлични”. В поканата за участие организаторите заявяваха: “Целта ни е – да се докоснем до неповторимия български дух, съхранен в обичаите и песните, в различните диалекти, в невероятните български носии, кътани с много любов от предците ни”.

„Прекланям се пред хората с уникални възможности, защото сред вас човек може да открие атмосфера на почтеност, взаимопомощ, солидарност, които напоследък в обществото ни се изпаряват!” каза евродепутатът Владимир Уручев, който откри фестивала в качеството си на негов патрон. 

Бурни овации предизвика появата като гост на изпълнителя на десетки български хитове Орхан Мурад. До късния следобед над връх “Св. Неделя” се ляха неповторимите звуци на българския фолклор. На импровизираната сцена в сърцето на Родопите се представяха и типични нашенски обичаи, демонстрираха таланти и умения рамо до рамо млади и стари от над 50 самодейни колектива. Регион Плевен се представи с четири колектива: Вокална формация “Балкански ритми” при дружество на СИБ “Плевен-Център, Фолклорна група от с. Горна Митрополия, Вокална формация от гр. Гулянци и група за автентичен фолклор с. Шияково. След приключване на състезателната надпревара, докато безпристрастното жури от професионалисти, председателствано от г-жа Анита Тараланска заседаваше, на родопския баир се изви кръшно хоро на три ката. Които можеха – тропнаха, които не можеха – погледаха.

Като във всяко състезание имаше и награди, които бяха връчени от организаторите, а най-високите отличия – плакетите – връчи патрона на изявата г-н Владимир Уручев с думите “Всеки, който се докосне до вас, се пречиства!”. Плакет за цялостно участие /изпълнения и носии/ получи Клуба на инвалида с. Шияково, на Гулянци бе присъден златен медал, на “Балкански ритми” – сребърен и на Горна Митрополия Диплом. 

Заслугата за този прекрасен празник е най-вече на двамата ни колеги – Емил Костов, председател на СИБ в община Неделино , който е Директор на фестивала  и Сашо Байрев, председател на СИБ за община Златоград –  подкрепени от Агенция за хора с увреждания, евродепутата Владимир Уручев, ПП ГЕРБ – Смолян и “Бултекс” ЕООД с управител Александър Митушев – Златоград.

Всички участници от регион Плевен – водени от Иванчо Атанасов, регионален координатор на СИБ – доволни от достойното си представяне, бяхме запленени от приказната планина на Орфей и впечатлени от перфектната организация на фестивала.

Николинка Димитрова, организатор 

клуб Гренадирска №34Б
Започна подаването на документи за целева помощ за отопление

От 1 юли 2013 г. желаещите да кандидатстват за целева помощ за отопление за сезон 2013-2014, могат да  подават молба-декларация по образец в дирекция „Социално подпомагане” по постоянния си адрес. В молбата задължително се заявява вида на ползваното отопление – топлоенергия, електроенергия, твърдо гориво или природен газ. Крайният срок за подаване на молбите е до 31 октомври 2013 год.

При определяне на правото на целева помощ за отопление се взема предвид средномесечния доход на лицата и семействата за предходните 6 месеца преди подаване на молбата. За да бъде отпусната помощ за отопление, доходът на лицето и семейството не трябва да надвишава диференцирания минимален доход за отопление, който се определя съгласно Наредбата за условията и реда за отпускане на целева помощ за отопление съобразно възрастта, семейното положение и здравословното състояние на лицето. Освен изискването за доход, лицата и семействата трябва да отговарят и на всички условия по чл. 10 и 11 от Правилника за прилагане на Закона за социално подпомагане.

Целевата помощ за отопление се отпуска за период от 5 месеца и се изплаща на два транша. Размерът на помощта за отопление се определя със заповед на министъра на труда и социалната политика, като за предходния отоплителен сезон от 1 ноември 2012 год. до 31 март 2013 год. тя беше в размер на 328,60 лв.

Целевата помощ за отопление се предоставя в пари на правоимащото лице или семейство чрез превеждане на сумите на съответното топлофикационно дружество или на търговец на твърдо гориво, в зависимост от вида на ползваното отопление. Ще припомним, че с цел осигуряването на допълнителна подкрепа на най-засегнатите от кризата лица и семейства, правителството прие да бъде разширен кръга на лицата, които имат право на достъп до целеви помощи за отопление за отоплителен сезон 2013/2014 год. Идеята е чрез увеличение на индивидуалните проценти средно с 11.29% за всички целеви групи да се постигне номинално увеличение на границата за достъп до целева помощ за отопление за всички групи в размер на 15 лв.

„При тези параметри, може да се очаква обхватът на програмата за отоплителен  сезон 2013/2014 год. да се разшири и да достигне 270 000 лица и семейства”, заяви по-рано социалният министър Хасан Адемов.
Състояние, качества или философия

Добротата, злобата, състраданието, самочувствието,  търпението, завистта  и др. са състояния, имащи свои  философски категории, които човек е създал в своето хилядолетно развитие и съществуване. За тях може да се говори и като състояние, и качества, и личностна философия. Отдавна ми се иска да напиша моите лични наблюдения, преценка и разсъждения за някои от тях, но дали време, или нещо друго ме възпрепятстваше да го направя. Статията "Ежедневие" на Григор Гачев от блоговете, бе катализаторът , който ме накара да взема листа. Поведенческите състояния свързани с хората с увреждания до голяма степен вървят ръка за ръка с един постоянен, за много от околните ни задължителен елемент,а именно състрадание към тези неравностойни. Отношението на различните хора към нас, техните настроения и качества, тяхната лична философия, до голяма степен зависят от материалното и физическото им състояние, етническата принадлежност, религиозните им възгледи, характер и не на последно място, мисля доста важно, от тяхното възпитание и степента на осъзнатост. Затова и критериите към една категория са различни за различните хора. Да вземем само две от всички състояния и категории от човешкия живот. Какво  всъщност е “добро” и какво “зло”, доброта и злоба? Съществуват ли те или са дело на човешкото съзнание? За някои от хората доброто е всичко, което носи удоволствие и наслада,  други свързват доброто с дълг и общественото благо, а трети смятат за добро това, което води до развитие. Нека сега тези разсъждения от глобален мащаб да мултиплексирам до по-малка област. Тъй като ние сме хора с увреждания, ще разгледам въпроса до отношението на обществото към нас. Ако попитаме отделни хора, преценката ще бъде различна, субективна, което е естествено и нормално. За отношенията към нас, за помощта която получаваме от останалите, било то материална или друг вид подкрепа винаги ще има доволни и недоволни. Въпросът е процентът на недоволните да бъде по-малък. Моето мнение, личните ми наблюдения върху поведението  на други съсъдбеници, а и това че съм го изпитал сам в общуването си, налага у мен мнението, че обществото е пораснало в отношението си към нас. Това съм видял и почувствал както на улицата, в обществени сгради и места, така и частните. Разбирането, отзивчивостта и помощта е очевидна. Не може да се отрече, че има  хора, които го правят от състрадание, но като цяло, в повечето случаи този елемент липсва. Това повдига и нашето самочувствие за съществуване. Обществото е разбрало като цяло, че ние не искаме състрадание, а съпричастност. Без опасение, че за някого в моите преценки ще бъда наречен прекален оптимист, разказвам тези случаи, които до голяма степен опровергават мнението на доста, че хората са лоши. Ще разкажа само няколко случая, в които съм бил участник, свидетелстващи за това. Всеки ден пътувам с тролейбус. На спирката обикновено чакам определен номер. Една сутрин се случи да спре автобус от дублираща тролеите линия. От него слезе контролата и ме покани да се кача. Отговорих, че картата ми е за тролей. Какво бе учудването ми, когато тя ме покани , посочи ми свободна седалка и обеща да ми покаже моята спирка. Билет не ми маркира. На моята спирка ми помогна да сляза и си пожелахме приятен ден. Отношението в тролейбусите е същото, не мога да се оплача, а и самите хора ми помагат. Когато се налага да преминавам през кръстовище, се случва много дискретно да ми кажат светлината на светофара, даже само думата минаваме, като наше съвместно действие. Пропуснах да спомена, че съм незрящ. Често ходя и в общината. Служителите са изключително отзивчиви, разбира се толерантно не натрапват своята помощ, когато я отказвам. Такова отношение към мен, вярвам и към останалите, пораждат задоволство и въпрос. Защо има хора от увредените, които казват мрънкайки, че са пренебрегвани? Но тук ми се иска да припомня една много хубава българска поговорка, че "за криво колело, прав път няма". Разбира се, не всякога е розово, но съм си изградил рефлекс, защитен механизъм срещу "недоброжелатели". И накрая бих казал, че добротата я има навсякъде и то не малко, въпреки трудният живот, който живеем.

инж. Р. Петков, организатор клуб
Защитено жилище за възрастни с умствена изостаналост

На 16 септември 2009година  бе открито първото "Защитено жилище" в Плевен

То е за възрастни хора с умствена изостаналост. Социалното заведение е с капацитет 10 места и в него работят 7 специалисти персонал. Предоставяните в него услуги са насочени към преодоляване социалната изолация на възрастни хора /над 18 години/ с умствена изостаналост. Целта е те да бъдат подпомогнати в тяхната социална интеграция и да възстановят изгубените си социални умения и навици. Проектът "Защитено жилище" на практика допълва пакета социални услуги, които могат да се получат в общината.

Да убиеш рака чрез регулиране метаболизма на клетките

Изследователи от Massachusetts General Hospital търсят нов начин за спиране растежа на раковите клетки чрез регулиране метаболизма на клетките. Когато клетката се превърне в ракова и започва да расте безконтролно, нейният биохимичен състав се променя. Тя тръгва да черпи енергия от глюкоза, използвайки биохимичен път, наречен гликолиза. Новото проучване, публикувано през декември, 2012 г. показва, че гликолизата е по-възможно да се случи когато един определен ензим, наречен SIRT6 е унищожен. „Нашите открития за развитието на туморните клетки, свързани с ниско ниво на ензима SIRT6 могат да се спрат с лекарства, които потискат гликолизата”, каза Д-р Раул Мостославски, асоцииран професор по медицина в Harvard Medical School и водещ изследването. „Напълно е възможно лекарствата, коригиращи метаболизма, да бъдат на разположение на пациентите в близкото бъдеще. Това изследване предполага съвсем нов начин на лечението на рак.”

Harvard Health Letter
Ръкавица помага на незрящи и глухи хора да общуват

Ново устройство ще позволи на едни от най-ощетените от съдбата хора – тези, които са едновременно глухи и слепи, спокойно да комуникират онлайн и да сърфират в интернет. Системата, наречена TacTic, е разработена съвместно с частните технологични компании Innovatec и Indra и изследователи от Политехническия университет във Валенсия. В момента тя е на ниво прототип и е предназначена най-вече за хората, използващи езика Malossi.

В основата на устройството стои система за стимулация на осезанието (тактилна) на ръката. Тя работи благодарение на специална ръкавица и е базирана на въпросния език Malossi.

В ръкавицата са поставени 26 мини-мотора, разпределени по повърхността на ръката. Всеки един от тях представя по една буква от английската азбука. Към ръкавицата са добавени зарядно и допълнителни безжични модули, които я свързват с различни устройства.

Системата съдържа два вида интерфейси – един за смартфони и един за персонални компютри. И в двата случая TacTic позволява на потребителите да сърфират в интернет, да четат електронни книги или други текстове, да проверяват пощата си, да комуникират през Messenger и дори да възприемат тактилно музика и изображения.

